Keskustelu:Mikkelin panttivankidraama

message: Onko tämän artikkelin otsikko paras mahdollinen, tunnetaanko tapaus tuolla nimellä?
Miten olisi "Mikkelin panttivankidraama" tai "Jakomäen pankkiryöstö"?
Joutuiko joku poliisi tosiaan eroamaan? 
--Teveten 27. syyskuuta 2005 kello 10:30:13 (UTC)
replies: text: Otin nimen Mikkelin kaupungin sivulta, en osaa sanoa yleisyydestä. Panttivankidraamalla tuli vähän kyllä enemmän google-osumia kuin pamauksella. Korjaan tuon poliisi-osion. --Tynkänen 27. syyskuuta 2005 kello 10:51:13 (UTC)
replies: text: : Viipurin pamaus on vakiintunut nimi, mutta panttivankidraama olisi asiallisempi, ensyklopedistisempi, ilmaus useita ihmishenkiä vaatineelle rikokselle. Googlessa pamausta suositaan arvatenkin sen puhekielenomaisuuden vuoksi ja koska kaikki eivät osaa/halua kirjoittaa pitkiä sanoja joissa on jopa d-kirjain. Crash 27. syyskuuta 2005 kello 11:31:21 (UTC)
replies: text: :: Olinpa kirjoittanut tuon äskeisen epäselvästi, korjasin nyt. Eli siis pamaus ei ole erityisen yleinen edes googlessa. --Tynkänen 27. syyskuuta 2005 kello 11:38:10 (UTC)
replies: text: :::Pamaus on joku itsekeksitty nimi. Mikkelin panttivankidraamana tämä tunnetaan. Siirsin sivun. Tätä voisi laajentaa varsin paljonkin. --TBone 27. syyskuuta 2005 kello 11:48:37 (UTC)

message: Totta että Karhu ryhmä on oleellinen osa tapahtumaa, mutta poistin sen ampumiskohdasta, sillä lähteiden (ja muistini) mukaan on kaikkea muuta kuin selvää että laukaukset ampuneet poliisit olisivat olleet ryhmäläisiä. Jos joku tietää asian varmasti, nin korjatkoon. Nykyinenkin muoto riittäneen hyvin. --PV 30. kesäkuuta 2006 kello 09.53 (UTC)
replies: text: Toivon, että nykyinen muoto riittää hyvin. On muuten sääli, että Isä Jumala ei ole käyttäjänä: hän voisi kertoa varmasti, mitä Mikkelin torilla tapahtui. --M. Porcius Cato 30. kesäkuuta 2006 kello 11.14 (UTC)
replies: text: :Emme antaisi Hänenkään lisätä mitään ilman luotettavaa ulkopuolista lähdettä! Muad 26. marraskuuta 2006 kello 19.51 (UTC)
10.7.2015 Yle1 kanavalta tuli ohjelma Satunnaisia sankareita. Aiheena oli Mikkelin panttivankidraama. Ohjelma käsitteli kahden Karhu-ryhmän poliisin vammautumista. Ohjelmassa Kari Tulikoura kertoo, että hän oli saanut esimieheltä käskyn hyökkäykseen. Esimies toisti käskyn vielä toiseen kertaa. Kari Tulikoura lähti suojasta ja meni auton eteen ja ampui konepistoolilla kaksi kertaa tuulilasista läpi. Tämän jälkeen auto räjähtää kuten ohjelmassa poliisivideon kuvamateriaalista voi todeta, että ensin kuuluu laukaukset ja VASTA TÄMÄN JÄLKEEN auto räjähtää. Hassuinta tuossa on se, että Kari Tulikoura sanoo, että ampui kaksi laukausta MUTTA poliisivideosta on laskettavissa selvästi KOLME laukausta. 
Että aika omituisesti kirjoitetaan tuossa artikkeli, että poliisit YRITTIVÄT AMPUA kaappaajan mutta tämä ehti ensin laukaista räjähteen. 
JOS kaappaaja olisi ehtinyt laukaista räjähteen niin EI Karhu(koplan) ryhmän jäsenkään olisi ehtinyt millään ampumaan KOLMEA LAUKAUSTA. Sillä räjähdyksen jälkeen Kari Tulikouran makasi välittömästi maassa ja jalat olivat melkein irti raajoista. 
Kannattaisiko tuon artikkelin tietoja päivittää ajantasalle ja korjata virheellisiä tietoja. –Kommentin jätti 93.106.59.144 (keskustelu) 12. heinäkuuta 2015 kello 03.53‎
thread_title: Karhusta

message: Silloisen tienumeroinnin mukaan valtatie 5 taisi alkaa jo Lahdesta, eli auto ei kääntynyt Lusissa valtatie 5:lle, vaan jatkoi sitä eteenpäin kohti Mikkeliä. Pitäisikö reitti esittää senaikaisen tienumeroinnin mukaan, kun kerran Lusikin on sijoitettu senaikaiseen kuntaan (Heinolan mlk, nykyisin Heinolaa)? Toisaalta tämänhetkiset kunnannimet ja tiennumerot voisivat olla lukijoille huomattavasti helpompia. Vaistolämpö (keskustelu) 28. elokuuta 2018 kello 22.35 (EEST)
thread_title:  Valtatie 5 vuonna 1986